吉隆坡城中城水族館

吉隆坡城中城水族館係馬來西亞吉隆坡一座水族館，喺吉隆坡城中城吉隆坡會展中心底樓，係一個以海洋生物為主題嘅大型博物館，有60,000平方呎大。

呢個水族館喺2003年開始起，2005年8月全面開放，水族館入面展出大約 5,000 種嚟自馬來西亞或世界各地唔同水中同陸地生物。

設施
水族館劃分咗10個唔同特色嘅主題區域，分別有：
沼澤地帶
潮間帶
海洋世界
珊瑚礁區
森林瑰寶
深海魚類
淡水小溪
觸摸池
水母區
食人魚池

其中深海魚類區擁有90公尺長嘅海底隧道，入面設有電動步道，遊客可以喺電動步道欣賞唔同種類大型海洋生物喺巨大水槽入面生活。

除咗海洋生物之外，水族館亦有展出唔同種類淡水魚類、兩棲類同爬行類等動物，其中沼澤地帶設有高達5.3公尺嘅圓形透明水族，入面放置一顆巨樹根，好多淡水魚圍繞住樹根游動，展現河流入面嘅生態。

官方網站

吉隆坡
吉隆坡景點
馬來西亞景點